Kameni vinogradi

Kameni vinograd nalazi se nedaleko od mjesta Blizanci, kod Čitluka, u južnom dijelu visoravni Brotnja u Bosni i Hercegovini na putu Čitluk - Žitomislići. Sadnja je trajala od 1981. do 1984. godine. Vinograd je star 25 godina i jedinstven je u svijetu, jer vinova loza uspjeva u kamenoj pustinji. U vinogradu površine oko 100 ha uzgajaju se autohtone vinske sorte žilavka i bena. Vinograd je podijeljen u proizvodne jedinice tzv. table, veličine 7-9 ha,  s omjerom sorti žilavka i bena 90:10. Razmak sadnje je 300x120 cm, a uzgojni oblik koji se koristi je dvokraka horizontalna kordunica sa visinom stabla od 90 cm.

Rezidba se obavlja u zimskim mjesecima od decembra do marta. Način rezidbe i stepen opterećenja daje planirani prinos od oko 10 tona po hektaru. Osiguranje vodnog režima u kritičnim fazama vegetacije riješeno je sistemom navodnjavanja kap po kap. Grožđe sa lokaliteta Blizanci prerađuje se u Vinariji Čitluk, i od njega se nadziranom fermentacijom dobija suho vino.

Žilavku dobijenu iz ovog vinograda, zbog klime, kamena i sistema navodnjavanja, karakterizira visok sadržaj šećera, iz koje se dobija čuveno kameno vino, koje se proizvodi od 1990. godine.Kameni vinograd na portalu Turističkog saveza Hercegovine   Vinograd je u vlasništvu čitlučke Vinarije.

Galerija slika

Reference

Vanjski linkovi

Kameni vinogradi
Kameni vinogradi na web stranici Vinarije Čitluk

Kategorija:Čitluk
Kategorija:Vinogradarstvo u Bosni i Hercegovini
Kategorija:Turističke atrakcije u Bosni i Hercegovini